મુંબઈમાં યોજાયેલી એક ઇવેન્ટમાં જેક્લિન ફર્નાન્ડિઝે મીટૂ મૂવમેન્ટને સપોર્ટ આપ્યો હતો. તેણે કહ્યું હતું કે, સ્ત્રીઓની સમસ્યાઓ કંઈ નવી નથી, ફિલ્મ ઇન્ડસ્ટ્રીમાં જ નહીં, પરંતુ સમાજમાં પણ. તેણે એમ પણ ફીલ કર્યું હતું કે, હવસખોરો તો બધી જ જગ્યાએ છે. ઇન્ડિયામાં, ખાસ કરીને બોલિવૂડમાં મીટૂ મૂવમેન્ટની ખૂબ જ અસરો જોવા મળી રહી છે ત્યારે એના વિશે જેક્લિને કહ્યું હતું કે, ‘એ યાદ રાખવું જરૂરી છે કે, સ્ત્રીઓની સમસ્યાઓ અને એના વિશેનો સંવાદ ઘણા સમયથી ચાલી રહ્યો છે. એને માત્ર આપણી ફિલ્મ ઇન્ડસ્ટ્રી પૂરતું મર્યાદિત ન રાખો. આપણા સમાજમાં પણ આ સમસ્યા અને એના વિશેનો સંવાદ ઘણા સમયથી છે. કમનસીબે દુ:ખદ સચ્ચાઈ એ છે કે, હવસખોરો આપણી ચારેતરફ છે.'